Prehľad

Program Microsoft Chat je jediný konverzačný program siete Internet, ktorý umožňuje konverzáciu formou komiksu. Rovnako ako v iných štandardných konverzačných programoch môžete na serveri siete Internet navštíviť hovorňu a viesť rozhovor a inými používateľmi siete v reálnom čase. Konverzačný program Microsoft Chat umožňuje vybrať si aj kreslenú postavičku, ktorá vás bude reprezentovať a rozhovor sa bude objavovať v textových bublinách v rámčekoch komiksu. Kreslenou postavičkou môžete vyjadriť širokú škálu emócií, odovzdať myšlienky, niečo pošepkať vybratému účastníkovi hovorne a uložiť reláciu rozhovoru na zobrazenie v režime off-line.

Okno programu Microsoft Chat sa skladá z nasledovných častí:

Časť okna na zobrazenie konverzácie

Časť okna so zoznamom účastníkov rozhovoru v hovorni

Časť okna na zadanie textu (textové pole v dolnej časti dialógového okna), kam píšete text správy

Tlačidlá, ktoré sa používajú na odoslanie správ

Ak sa rozhodnete konverzovať formou komiksu, zobrazí sa aj:

Časť okna a názvom rozhovoru a zoznamom účastníkov

Časť okna, v ktorom sa zobrazí vzhľad postavičky

Prepínač emócií, ktorý umožňuje ovládať všetky emócie vašej postavičky

 Príbuzné témy


Ako poskytnúť informácie o sebe

1	V ponuke Zobraziť kliknite na príkaz Možnosti.

2	Do poľa Prezývka zadajte meno, pod ktorým budete vystupovať.

3	Do poľa Stručná charakteristika vlastnej osoby zadajte o sebe informácie, ktoré majú poznať iní používatelia. Tieto informácie sa objavia zakaždým, keď iní používatelia požiadajú o váš profil.

Tipy

Ak chcete uľahčiť ostatným účastníkom odosielanie elektronickej pošty na svoju adresu alebo umožniť prístup na svoju domovskú stránku WWW, zadajte príslušné adresy do osobných informácií.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako určiť umiestnenie zvukových súborov v počítači

1	V ponuke Zobraziť kliknite na príkaz Možnosti.

2	Kliknite na kartu Nastavenia.

3	Do textového poľa Cesta na hľadanie zvukových súborov zadajte miesto, kde má program Microsoft Chat hľadať v počítači zvukové súbory.

Poznámky

Ak kliknete na tlačidlo Prehrať zvuk, program Microsoft Chat vyhľadá zvukové súbory na zadanom mieste a umožní vybrať z vyhľadaných súborov. Ak sa chcete dozvedieť viac, kliknite dolu na tlačidlo Príbuzné témy.

Ak kliknú na tlačidlo Prehrať zvuk iní používatelia, program Microsoft Chat vyhľadá na vami určenom mieste zvukový súbor, ktorý zadal niekto iný. Program môže prehrať len zvuky, ktoré našiel na tomto mieste.

 Príbuzné témy


Ako vstúpiť do určitej hovorne

1	V ponuke Súbor kliknite na príkaz Nové pripojenie.

2	Do textového poľa Prejsť do hovorne zadajte názov hovorne, do ktorej chcete vstúpiť.

Poznámky

Ak zadáte názov neexistujúcej hovorne, program Microsoft Chat vytvorí novú hovorňu a týmto názvom.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako nájsť určitú hovorňu

1	V ponuke Hovorňa, kliknite na príkaz Zoznam hovorní.

2	Do textového poľa Zobraziť hovorne obsahujúce zadajte vyhľadávacie slová, ktoré zodpovedajú názvu požadovanej hovorne.

Ak chcete prehľadávať témy hovorní, začiarknite políčko Prehľadávať aj témy hovorní.

3	V stĺpci Hovorňa kliknite na hovorňu, do ktorej chcete vstúpiť a potom kliknite na tlačidlo Prejsť na.

Tipy

Ak chcete zo zobrazenia vynechať hovorne, ktoré by mohli obsahovať nevhodné alebo vulgárne názvy alebo témy, začiarknite políčko Zobraziť len registrované hovorne. Hovorne registruje poskytovateľ služieb siete Internet alebo správca systému.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako vstúpiť do obľúbenej hovorne

V ponuke Obľúbené položky kliknite na príkaz Otvoriť priečinok Obľúbené položky a potom kliknite na hovorňu, do ktorej chcete vstúpiť.

 Príbuzné témy


Ako zobraziť zoznam všetkých dostupných hovorní

1	V ponuke Hovorňa kliknite na príkaz Zoznam hovorní.

2	V stĺpci Hovorňa kliknite na hovorňu, do ktorej chcete vstúpiť, a potom na tlačidlo Prejsť na.

Tipy

Ak chcete vyhľadať určitú hovorňu, do textového poľa Zobraziť hovorne obsahujúce zadajte vyhľadávacie slová, ktoré zodpovedajú názvu požadovanej hovorne.

Ak chcete zo zobrazenia vynechať hovorne, ktoré by mohli obsahovať nevhodné alebo vulgárne názvy alebo témy, začiarknite políčko Zobraziť len registrované hovorne. Hovorne registruje poskytovateľ služieb siete Internet alebo správca systému.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako vstúpiť do hovorne na inom serveri

1	V ponuke Súbor kliknite na príkaz Nové pripojenie.

2	Do textového poľa Server zadajte názov servera, ktorý obsahuje požadovanú hovorňu. Príklad: comicsrv1.microsoft.com

3	Do textového poľa Prejsť do hovorne zadajte názov hovorne, do ktorej chcete vstúpiť.

Poznámky

Ak zadáte názov neexistujúcej hovorne, program Microsoft Chat vytvorí novú hovorňu a týmto názvom.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako sa zhovárať len pomocou textu

1	V ponuke Zobraziť kliknite na príkaz Obyčajný text.

2	Do poľa na zadávanie textu v dolnej časti dialógového okna zadajte text a potom kliknite na jedno z tlačidiel vpravo od textového poľa alebo stlačte kláves ENTER.

Tlačidlo	Správa zobrazí toto
	Povedať	Správe predchádza záhlavie obsahujúce vašu prezývku, za ktorou nasleduje slovo „hovorí“.
	Myslieť si	Správe predchádza záhlavie obsahujúce vašu prezývku, za ktorou nasleduje slovo „si myslí“.
	Pošepkať	Zobrazí sa len účastníkom, ktorých ste vybrali v zozname diskutujúcich.
	Akcia	Zobrazí sa napísaná kurzívou. Príklad: Tereza prejde cez miestnosť a podá ruku Jakubovi. Poznámka: Správy o akcii sa automaticky začínajú vašou prezývkou.
	Prehrať zvuk	Prehrá zvuk.
 Príbuzné témy


Ako sa zhovárať formou komiksu

1	V ponuke Zobraziť kliknite na príkaz Komiks.

2	Do poľa na zadávanie textu v dolnej časti dialógového okna zadajte text a potom kliknite na jedno z tlačidiel vpravo od textového poľa alebo stlačte kláves ENTER.

Tlačidlo	Správa zobrazí toto:
	Povedať	Objaví sa v textovej bubline.
	Myslieť si	Objaví sa v textovej bubline s naznačením myšlienok „myslí si“.
	Pošepkať	Zobrazí sa len postavičkám, ktoré ste vybrali v zozname diskutujúcich.
	Akcia	Zobrazí sa v hornej časti posledného okna komiksu. Príklad: Tereza sa prestala ovládať. Poznámka: Správy o akcii sa automaticky začínajú vašou prezývkou.
	Prehrať zvuk	Prehrá zvuk.
Tip

Ak pred kliknutím na tlačidlo Povedať alebo pred stlačením klávesu ENTER vyberiete niekoho v zozname diskutujúcich, zobrazenie v programe Microsoft Chat sa objaví tak, ako keby ste sa rozprávali priamo s vybratým diskutujúcim.

 Príbuzné témy


Ako pošepkať správu iným účastníkom

1	V zozname diskutujúcich vyberte účastníkov, ktorým chcete niečo pošepkať.

2	Do textového poľa v dolnej časti dialógového okna zadajte text a potom kliknite na tlačidlo Pošepkať.

Správa sa zobrazí len vybratým účastníkom.

Tip

Správu môžete odoslať aj pomocou príkazu Šepkáreň. Tento príkaz umožní sledovať niekoľko šepkaných konverzácií naraz. Ak sa chcete dozvedieť viac, kliknite dolu na tlačidlo Príbuzné témy.

 Príbuzné témy


Ako získať informácie o ostatných účastníkoch

V zozname diskutujúcich kliknite pravým tlačidlom myši na meno účastníka, o ktorom chcete získať informácie, a potom kliknite na príkaz Získať profil.

 Príbuzné témy


Ako vyhľadať ostatných účastníkov

1	V ponuke Diskutujúci kliknite na príkaz Zoznam používateľov.

2	V skupinovom rámčeku Hľadať určite, čo chcete vyhľadať a potom kliknite na tlačidlo Aktualizovať zoznam.

Tipy

Pozvania môžete pošepkať alebo poslať používateľom, ktorí sú zobrazení v dialógovom okne Zoznam používateľov aj vtedy, keď sú účastníkmi inej hovorne.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako odoslať zvuk ostatným účastníkom

1	Kliknite na tlačidlo Prehrať zvuk.

2	V zozname Prehrať zvukový súbor kliknite na zvukový súbor, ktorý chcete prehrať ostatným účastníkom.

3	Do textového poľa Sprievodná správa zadajte správu, ktorú chcete odoslať spolu s vybratým zvukom.

Poznámky

Ak si chcete vypočuť zvuk pred odoslaním, kliknite na tlačidlo Test.

Ostatní účastníci budú počuť zvukové súbory, len ak sú už k dispozícii na ich počítačoch. Ak sa chcete dozvedieť viac, kliknite dolu na tlačidlo Príbuzné témy.

 Príbuzné témy


Ako uložiť konverzáciu

1	V ponuke Súbor kliknite na príkaz Uložiť.

2	Dvakrát kliknite na priečinok, do ktorého chcete konverzáciu uložiť.

3	Do textového poľa File name (Název souboru) zadajte názov konverzácie a potom kliknite na tlačidlo Save (Uložit).

Tipy

V zobrazení Obyčajný text môžete uložiť konverzáciu ako súbor s príponou RTF. Uložia sa aj všetky formáty znakov, vrátane písma, farby, veľkosti a štýlu.

Ak ste súbory s konverzáciou uložili v režime off-line, môžete si konverzáciu prezrieť, vytlačiť a zdieľať so svojimi priateľmi.

 Príbuzné témy


Ako vybrať kreslenú postavičku

1	V ponuke Zobraziť kliknite na príkaz Možnosti.

2	Kliknite na kartu Postavička.

3	V zozname Postavička kliknite na požadovanú postavičku. Vybratá postavička sa zobrazí v poli Ukážka.

Tip

Ak chcete vidieť svoju postavičku s rôznymi emóciami, čierny bod umiestnený v strede prepínača emócií presúvajte myšou na rôzne miesta.

 Príbuzné témy


Ako vybrať pozadie komiksu

1	V ponuke Zobraziť kliknite na príkaz Možnosti.

2	Kliknite na kartu Pozadie.

3	V zozname Pozadie kliknite na požadované pozadie. Vybraté pozadie sa zobrazí v poli Ukážka.


Ako určiť veľkosť komiksu

1	V ponuke Zobraziť kliknite na príkaz Možnosti.

2	Kliknite na kartu Komiksové zobrazenie.

3	V rozbaľovacom zozname Rozloženie strany kliknite na počet panelov komiksu, ktoré sa majú zobraziť na šírku strany.


Ako zmeniť emócie postavičky

Presúvajte myšou čierny bod umiestnený v strede prepínača emócií na niektoré miesto na jeho obvode. Čím bližšie k okraju prepínača presuniete bod, tým bude emócia silnejšia.

Pre postavičku môžete zvoliť osem rôznych emócií:

Výkrik	Zlosť
Šťastie	Smiech
Nuda	Strach
Smútok	Plachosť
V časti okna nad prepínačom emócií sa zobrazí aktuálna emócia.

Tipy

Ak chcete emóciu postavičky zmraziť, kliknite pravým tlačidlom myši na zobrazenie postavičky a potom kliknite na príkaz Zmraziť. Výraz postavičky sa zmení až vtedy, keď opäť kliknete na príkaz Zmraziť.

Niektoré postavičky nevedia vyjadriť celý rozsah emócií.

 Príbuzné témy


Ako používať gestá postavičiek

Ak začnete vetu slovami:	Postavička urobí:
Ja alebo I	Ukáže na seba
Ty alebo You	Ukáže na druhú postavičku
Ahoj, Servus alebo Hello, Hi	Zamáva
Čau alebo Bye	Zamáva
Vitaj alebo Welcome	Zamáva
Dobrý alebo Howdy	Zamáva
Ak veta obsahuje slová:	Postavička urobí:
si alebo are you	Ukáže na druhú postavičku
budeš alebo will you	Ukáže na druhú postavičku
si alebo did you	Ukáže na druhú postavičku
nie si alebo aren't you	Ukáže na druhú postavičku
nie si alebo don't you	Ukáže na druhú postavičku
som alebo I'm	Ukáže na seba
budem alebo I will	Ukáže na seba
by som alebo I’ll	Ukáže na seba
som alebo I am	Ukáže na seba
Ak napíšete:	Postavička vyjadrí emóciu:
Všetky písmená veľké	Výkrik
!!!	Výkrik
CHICHI alebo ROTFL („roll on the floor laughing“)	Smiech
CHICHI alebo LOL („laugh out loud“)	Smiech
:) alebo :-)	Šťastie
:( alebo :-(	Smútok
;-)	Plachosť
 Príbuzné témy


Ako vytvoriť novú hovorňu

1	V ponuke Hovorňa kliknite na príkaz Vytvoriť hovorňu.

2	Zadajte názov hovorne.

3	Do textového poľa Téma hovorne zadajte popis témy pre novú hovorňu.

Poznámka

Automaticky sa stanete hostiteľom každej hovorne, ktorú vytvoríte. Vlastnosti hovorne môže meniť len jej hostiteľ.

 Príbuzné témy


Ako určiť konverzačnú tému hovorne

1	V ponuke Hovorňa kliknite na príkaz Vlastnosti hovorne.

2	Do textového poľa Téma hovorne zadajte popis konverzačných tém novej hovorne.

Poznámka

Vlastnosti hovorne môže meniť len jej hostiteľ.

 Príbuzné témy


Ako účastníka dočasne vyhodiť z hovorne

1	V zozname diskutujúcich vyberte účastníka, ktorého chcete „vyhodiť“ (dočasne odstrániť).

2	V ponuke Diskutujúci kliknite na príkaz Hostiteľ a potom kliknite na príkaz Vyhodiť.

3	Do textového poľa Prečo chcete vyhodiť postavičku (prezývka) zadajte dôvod odstránenia účastníka z hovorne. Uvedený dôvod sa zobrazí ostatným účastníkom hovorne.

Poznámky

Ak niektorého účastníka „vyhodíte z hovorne“, nezabránite mu opäť vstúpiť do hovorne. Ak chcete získať informácie o trvalom zákaze vstupu, kliknite dolu na tlačidlo Príbuzné témy.

Vyhodiť účastníka z hovorne môže len jej hostiteľ.

 Príbuzné témy


Ako umožniť iným účastníkom stať sa hostiteľom vašej hovorne

1	V zozname diskutujúcich vyberte účastníka, ktorý sa má stať hostiteľom.

2	V ponuke Diskutujúci kliknite na príkaz Hostiteľ a potom na príkaz Hostiteľ.

Poznámka

Vybrať iného účastníka, ktorý sa má stať hostiteľom hovorne, môže len jej hostiteľ.


Ako pozvať do hovorne iných účastníkov

1	V ponuke Diskutujúci kliknite na príkaz Pozvať.

2	Zadajte prezývky účastníkov, ktorých chcete pozvať do hovorne.

Tip

Ak pozývate viac účastníkov, oddeľujte jednotlivé prezývky čiarkou.

 Príbuzné témy


Ako si prispôsobiť hovorňu

V ponuke Hovorňa kliknite na príkaz Vlastnosti hovorne a potom vyberte požadované vlastnosti hovorne.

Tip

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako natrvalo zakázať vstup do hovorne

1	V zozname diskutujúcich vyberte účastníka, ktorému chcete zakázať vstup do hovorne.

2	V ponuke Diskutujúci kliknite na príkaz Hostiteľ a potom kliknite na príkaz Zakázať vstup alebo zrušiť zákaz.

Poznámky

Zákaz vstupu zabráni danému účastníkovi opätovne vstúpiť do hovorne, pokiaľ mu vstup opäť nepovolíte.

Je vhodné zapísať si informácie zobrazené v textovom poli Osoba, ktorej sa má zakázať vstup alebo zrušiť zákaz, keďže ich budete potrebovať pri každom rozhodnutí o opätovnom povolení vstupu daného účastníka do hovorne.

Zakázať vstup do hovorne môže len jej hostiteľ.

 Príbuzné témy


Ako odoslať výraz kreslenej postavičky bez textu

1	V prepínači emócií presuňte myšou čierny bod k požadovanej emócii.

2	Kliknite pravým tlačidlom myši na emóciu a potom kliknite na príkaz Odoslať výraz.

Výraz sa zobrazí v poslednom okne komiksu.

 Príbuzné témy


Ako ignorovať účastníka

V zozname diskutujúcich kliknite pravým tlačidlom myši na meno účastníka, ktorého chcete ignorovať a potom kliknite na príkaz Ignorovať.

Správy od tohto účastníka sa už nebudú zobrazovať. Ostatným diskutujúcim v hovorni sa budú tieto správy naďalej zobrazovať.

 Príbuzné témy


Ako pridať hovorňu do zoznamu Obľúbené položky

Kým ste v hovorni, kliknite na ponuku Obľúbené položky a potom na príkaz Pridať do priečinka Obľúbené položky.

 Príbuzné témy


Ako čítať súbory s konverzáciami v režime off-line

1	V ponuke Súbor kliknite na príkaz Otvoriť.

2	Vyberte konverzačný súbor, ktorý si chcete prečítať v režime off-line.

Poznámka

Čítať sa dajú len súbory s konverzáciami, ktoré boli predtým uložené.

 Príbuzné témy


Ako používať klávesové skratky

Ak chcete:	Stlačte:
Vybrať celý text v poli na zadávanie textu.	CTRL+A
Prehrať zvuk.	CTRL+B
Kopírovať vybratý text z poľa na zadávanie textu do Schránky.	CTRL+C
Odoslať text ako popis (akciu) z poľa na zadávanie textu do poľa komiksu.	CTRL+I
Zavrieť aktuálny rozhovor a otvoriť nové pripojenie.	CTRL+N
Otvoriť súbor.	CTRL+O
Tlačiť súbor.	CTRL+P
Zobraziť možnosti účastníkov.	CTRL+Q
Uložiť súbor.	CTRL+S
Odoslať obsah poľa na zadávanie textu ako myšlienku..	CTRL+T
Prilepiť skopírovaný text do poľa na zadávanie textu.	CTRL+V
Odoslať obsah poľa na zadávanie textu ako pošepkanie.	CTRL+W
Vystrihnúť vybratý text a umiestniť ho do Schránky.	CTRL+X
Odoslať obsah poľa na zadávanie textu.	CTRL+Y
Vrátiť späť poslednú akciu urobenú v poli na zadávanie textu.	CTRL+Z
 Príbuzné témy


Ako viesť viac šepkaných konverzácií naraz

Ak chcete viesť niekoľko samostatných šepkaných konverzácií, kliknite v zozname diskutujúcich na meno každého účastníka, ktorému chcete niečo pošepkať a potom kliknite na tlačidlo Šepkáreň.

Ak chcete viesť jednu šepkanú konverzáciu s niekoľkými diskutujúcimi naraz, vyberte každého z nich, napíšte správu a potom kliknite na tlačidlo pre šepkanie vpravo od poľa na zadávanie textu.

Tip

V dialógovom okne Šepkáreň môžete ľahko prepínať medzi šepkanými konverzáciami kliknutím na meno účastníka, ktorému chcete niečo pošepkať.

 Príbuzné témy


Ako zmeniť písmo v konverzáciách s obyčajným textom

1	V ponuke Zobraziť kliknite na príkaz Možnosti.

2	Na karte Textové zobrazenie kliknite na príkaz Zmeniť písmo.

3	V rozbaľovacom zozname Zvoľte typ správy, pre ktorú sa zmení písmo kliknite na typ správy.

Príklady typov správ a ich aktuálne nastaveného písma sa zobrazia v poli pod týmto rozbaľovacím zoznamom.

4	Kliknite na písmo a na ďalšie požadované nastavenia.

Tip

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako zmeniť písmo v komikse

1	V ponuke Zobraziť kliknite na príkaz Možnosti.

2	Na karte Komiksové zobrazenie kliknite na príkaz Zmeniť písmo.

3	Kliknite na písmo a na ďalšie požadované nastavenia.

Tip

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako odoslať automatické pozdravy do novej hovorne

1	V ponuke Zobraziť kliknite na príkaz Možnosti.

2	Kliknite na kartu Automatizácia.

3	V skupinovom rámčeku Automatický pozdrav vyberte spôsob odoslania pozdravu.
Ak chcete poslať pozdrav len účastníkovi, ktorý vstupuje do hovorne, kliknite na prepínač Pošepkaný.
Ak chcete poslať pozdrav všetkým účastníkom hovorne pri každom vstupe nového účastníka, kliknite na prepínač Povedaný.

4	Do textového poľa v skupinovom rámčeku Automatický pozdrav napíšte správu, ktorú chcete poslať.

Tipy

Pomocou špeciálneho textu %meno! a %hovorňa môžete prispôsobiť svoj pozdrav. Program Microsoft Chat nahradí všetky premenné %meno! prezývkou účastníka a všetky premenné %hovorňa názvom vašej hovorne.

Pomocníka k jednotlivým položkám zobrazíte, ak kliknete na  [image]  v pravom hornom rohu dialógového okna a potom na príslušnú položku.

 Príbuzné témy


Ako vytvoriť makro pre správy

1	V ponuke Zobraziť kliknite na príkaz Možnosti.

2	Kliknite na kartu Automatizácia.

3	V zozname Kombinácia klávesov vyberte kombináciu klávesov, ktorú chcete použiť na spustenie.

4	Do textového poľa Názov zadajte názov makra.

5	Do textového poľa v skupinovom rámčeku Makrá zadajte správu, ktorú chcete poslať pomocou makra.

Tip

Makrá môžete používať na opakované posielanie rovnakej správy bez toho, aby ste ju museli zakaždým znovu napísať. Príklad: „Odkiaľ ste?“

 Príbuzné témy


Ako odoslať elektronickú poštu diskutujúcemu v hovorni

V zozname diskutujúcich kliknite pravým tlačidlom myši na meno účastníka, ktorému chcete poslať elektronickú správu a potom kliknite na príkaz Odoslať elektronickú poštu.

 Príbuzné témy


Ako zavolať diskutujúcemu v hovorni pomocou programu NetMeeting

V zozname diskutujúcich kliknite pravým tlačidlom myši na meno účastníka, ktorému chcete zavolať pomocou programu NetMeeting a potom kliknite na príkaz NetMeeting.

Poznámky

Obaja, vy aj účastník, ktorému chcete zavolať, musíte mať nainštalovaný program NetMeeting.

Program Microsoft Chat môžete nastaviť tak, aby sa ignorovali všetky hovory, ktoré prichádzajú z programu NetMeeting. Ak sa chcete dozvedieť viac, kliknite dolu na tlačidlo Príbuzné témy.

 Príbuzné témy


Ako ignorovať prichádzajúce hovory z programu NetMeeting

1	V ponuke Zobraziť kliknite na príkaz Možnosti.

2	Na karte Nastavenia skontrolujte, či je začiarknuté políčko Prijímať hovory z programu NetMeeting.

 Príbuzné témy


Ako zobraziť stránky siete WWW diskutujúcim v hovorni

V zozname diskutujúcich kliknite pravým tlačidlom myši na meno účastníka a potom kliknite na príkaz Navštíviť domovskú stránku.

 Príbuzné témy


Vyhľadávanie vhodnej hovorne

Pri vyhľadávaní hovorne, do ktorej chcete vstúpiť, môžete zoznam hovorní zobraziť podľa hľadísk:

Vyhľadávať hovorne, ktoré zodpovedajú vašim záujmom.

Zobraziť len registrované hovorne. Správca systému alebo sprostredkovateľ služieb siete Internet pre konverzačný server sa môže rozhodnúť nezaregistrovať hovorne, ktoré by mohli obsahovať nevhodné alebo vulgárne témy alebo názvy.

Obmedziť veľkosť hovorní, ktoré Vás zaujímajú. Veľké hovorne môžu byť plné alebo príliš neosobné, malé hovorne zase nudné alebo málo rozmanité.

 Príbuzné témy


Možnosti hostiteľa hovorne

Ak ste hostiteľom hovorne, môžete:

Rozhodovať o konverzačnej téme hovorne.

Riadiť vstup do hovorne pomocou hesla.

Obmedziť počet diskutujúcich v hovorni.

Určiť, ktorí diskutujúci sa môžu aktívne zúčastniť a ktorí môžu byť len diváci.

Vyhodiť diskutujúceho, ktorý sa v hovorni správa nevhodne alebo narúša činnosť hovorne.

 Príbuzné témy


Kontakty mimo hovorne

Existuje niekoľko spôsobov súkromnej komunikácie s diskutujúcimi hovorne. Stačí kliknúť pravým tlačidlom myši na meno účastníka v zozname diskutujúcich a môžete:

Pošepkať správy v hovorni tak, že súkromné správy dostanú len vybratí účastníci.

Ak máte obaja (vy aj ďalší diskutujúci hovorne) nainštalovaný program Microsoft NetMeeting, môžete zavolať tomuto účastníkovi pomocou tohto programu. Počas účasti v hovorni môžete zdieľať zvukové záznamy, videozáznamy a programy mimo programu Microsoft Chat.

Ak používateľské profily iných diskutujúcich v hovorni obsahujú adresy elektronickej pošty, môžete týmto diskutujúcim posielať elektronické správy.

Odosielať a prijímať súbory.

Prezerať si domovské stránky WWW, ktoré sú uvedené v používateľských profiloch diskutujúcich.

 Príbuzné témy


Funkcie programu Microsoft Chat

Či používate štandardné zobrazenie Obyčajný text alebo nové obľúbené Komiksové zobrazenie, program Microsoft Chat obsahuje mnoho funkcií, ktoré umožňujú, aby práca v hovorni bola zaujímavá a zábavná a vstup do hovorne bol jednoduchý. Pomocou programu Microsoft Chat môžete:

Zhovárať sa s inými účastníkmi v reálnom čase.

Počas konverzácie odosielať aktívne prepojenia na elektronické adresy, stránky WWW alebo diskusné skupiny.

Odosielať a prijímať zvuky.

Odosielať a prijímať súbory.

Komunikovať s diskutujúcimi v hovorni a zároveň aj mimo nej.

Konverzovať formou komiksu, zvoliť si postavičku, výraz emócií a pozadie na oživenie akcie.

Uložiť alebo vytlačiť rozhovor alebo konverzáciu na publikovanie alebo na prezeranie v režime off-line.

Filtrovať hovorne, ktoré sa majú zobraziť na počítači podľa veľkosti, obsahu alebo klasifikácie.

Stať sa hostiteľom hovorní. Riadiť vstup do hovorní, riadiť ich veľkosť a obsah.

 Príbuzné témy


Ako odoslať v správe aktívne prepojenie

Do textového poľa v dolnej časti dialógového okna zadajte text so správnou syntaxou pre daný typ prepojenia.

Ak sa chcete pripojiť na stránku WWW, napíšte „http://website.com“, kde website.com predstavuje stránku WWW.

Ak sa chcete pripojiť na lokalitu FTP, napíšte „ftp://ftpaddress“, kde ftpaddress predstavuje adresu URL alebo lokalitu FTP.

Ak sa chcete pripojiť k diskusnej skupine, napíšte „news:rec.newsgroup“, kde rec.newsgroup predstavuje názov diskusnej skupiny.

Ak chcete odoslať prepojenie na novú elektronickú správu, napíšte „mailto:meno@microsoft.com“, kde meno@microsoft.com predstavuje adresu elektronickej pošty osoby, ktorej sa má správa poslať.

 Príbuzné témy


Ako odoslať súbor diskutujúcemu v hovorni

1	V zozname diskutujúcich kliknite pravým tlačidlom myši na meno účastníka, ktorému chcete odoslať súbor a potom kliknite na príkaz Odoslať súbor.

2	Určite súbor, ktorý chcete poslať.

Poznámky

Program Microsoft Chat môžete nastaviť tak, aby sa odmietali všetky prichádzajúce požiadavky na prenos súborov. Ak sa chcete dozvedieť viac, kliknite dolu na tlačidlo Príbuzné témy.

 Príbuzné témy


Ako odmietnuť všetky prichádzajúce požiadavky na prenos súborov

1	V ponuke Zobraziť kliknite na príkaz Možnosti.

2	Na karte Nastavenia skontrolujte, či nie je začiarknuté políčko Prijímať požiadavky na prenos súborov.

 Príbuzné témy


Miesto na zadanie skutočného mena.


Miesto na zadanie prezývky.

Program Microsoft Chat používa prezývku, aby vás mohli identifikovať ostatní účastníci v hovorni.


Miesto na zadanie údajov o sebe.

Ak sa iní účastníci pýtajú na váš osobný profil, program Microsoft Chat umožní zobraziť tieto informácie.


Miesto na zadanie tém hovorne.

Popis témy sa objaví vedľa názvu hovorne v dialógovom okne Zoznam hovorní.


Popisuje, či sú zapnuté funkcie pre poslucháreň.

Ak ste vybrali túto možnosť, diskutujúci v hovorni budú môcť posielať správy len hostiteľovi. Hostiteľ môže posielať správy komukoľvek v hovorni. Toto políčko môže začiarknuť len hostiteľ.


Popisuje, či sa bude rozhovor v hovorni moderovať.

Ak je rozhovor v hovorni moderovaný, môže správy posielať len hostiteľ hovorne a stanovení rečníci. Všetci ostatní diskutujúci v hovorni sú divákmi. Toto políčko môže začiarknuť len hostiteľ.


Popisuje, či tému hovorne môže zadať ktokoľvek alebo len hostiteľ. Toto políčko môže začiarknuť len hostiteľ.


Popisuje, či vstup do hovorne je podmienený pozvaním. Pozvanie je osobitná správa, ktorou hostiteľ hovorne pozýva účastníkov do hovorne. Toto políčko môže začiarknuť len hostiteľ.


Popisuje, či sa hovorňa zobrazí v dialógovom okne Zoznam hovorní. Toto políčko môže začiarknuť len hostiteľ.


Popisuje, či pre účastníkov mimo hovorne sú dostupné informácie o tom, kto je v danej hovorni. Toto políčko môže začiarknuť len hostiteľ.


Popisuje, či je obmedzený počet účastníkov, ktorým sa povoľuje vstúpiť do hovorne. Po začiarknutí políčka Maximálny počet osôb zadajte najvyšší povolený počet účastníkov. Toto políčko môže začiarknuť len hostiteľ.


Popisuje, či sa môžu v hovorni posielať pošepkania. Pošepkania sú správy, ktoré môže vidieť len odosielateľ správy a jej príjemca. Toto políčko môže začiarknuť len hostiteľ.


Vypíše zoznam dostupného počtu panelov komiksov, ktoré sa môžu zobraziť v jednom riadku.


Popisuje, či sa zvláštne informácie programu Microsoft Chat majú poslať účastníkom, s ktorými sa rozprávate. Táto funkcia je vhodná vtedy, ak prebieha rozhovor s diskutujúcimi, ktorí sa zhovárajú len pomocou písaného textu.


Popisuje, či vás program má vyzvať na uloženie kópie konverzácie zakaždým, keď zatvárate program Microsoft Chat.


Popisuje, či chcete mať možnosť prijímať pošepkania.

Pošepkania sú správy, ktoré môžete vidieť len vy a účastník, ktorý správu poslal.


Vypíše zoznam dostupných kreslených postavičiek. Ak chcete zobraziť vzhľad postavičky, kliknite na ňu.


Zobrazí kreslenú postavičku, ktorú ste vybrali v zozname postavičiek aj s výrazom, ktorý ste vytvorili pomocou prepínača emócií.


Prispôsobí výraz kreslenej postavičky.

Ak presuniete veľký čierny bod okolo prepínača emócií, zmení sa výraz postavičky.


Vypíše zoznam dostupných písiem.


Vypíše zoznam dostupných štýlov pre vybraté písmo.


Vypíše zoznam dostupných veľkostí znakov pre vybraté písmo.


Ukáže, ako bude vyzerať písmo s nastavenými parametrami.


Vypíše, aká jazyková podpora je nainštalovaná na tomto počítači.


Vypíše zoznam dostupných kreslených pozadí.

Ak chcete zobraziť vzhľad pozadia, kliknite naň.


Zobrazí pozadie vybraté v zozname Pozadie.


Miesto na zadanie slov na vyhľadávanie v zozname Hovorňa.

V dialógovom okne Zoznam hovorní sa zobrazia len tie názvy hovorní, ktoré sa zhodujú s vyhľadávacími slovami.


Určuje, či chcete aj v zozname Témy vyhľadávať podľa slov, ktoré ste zadali v poli Zobraziť hovorne obsahujúce.

V dialógovom okne Zoznam hovorní sa zobrazia len hovorne s tými názvami alebo témami, ktoré sa zhodujú s vyhľadávacími slovami.


Zaktualizuje dialógové okno Zoznam hovorní, keď požiadate konverzačný server o aktuálny zoznam hovorní.


Zavedie vás do hovorne, ktorú ste vybrali v stĺpci Hovorňa.


Vytvorí novú hovorňu.

Automaticky sa stanete hostiteľom tejto hovorne.


Vypíše zoznam dostupných obľúbených hovorní.


Miesto na zadanie názvu konverzačného servera, na ktorý sa chcete pripojiť.


Znamená, že chcete vstúpiť do konkrétnej hovorne a umožní napísať jej názov.


Znamená, že chcete vidieť aktuálny zoznam všetkých hovorní dostupných na serveri.


Miesto na zadanie prezývok účastníkov, ktorých chcete pozvať do hovorne. Toto políčko môže začiarknuť len hostiteľ.


Miesto na zadanie dôvodu, pre ktorý ste „vyhodili“ niektorého účastníka z hovorne, čím ste mu dočasne zabránili pokračovať v rozhovore.

Program Microsoft Chat zobrazí tento dôvod každému v hovorni. Vyhodenie nebráni účastníkovi opäť vstúpiť do hovorne. Toto políčko môže začiarknuť len hostiteľ.


Popisuje, či chcete zakázať vstup do hovorne účastníkovi, ktorého z hovorne vyhadzujete.

Účastník so zakázaným vstupom nemôže opäť vstúpiť do hovorne až dovtedy, kým mu zákaz nezrušíte. Toto políčko môže začiarknuť len hostiteľ.


Miesto na zadanie identifikácie účastníka, ktorému chcete zakázať vstup do hovorne, alebo ktorého chcete do hovorne opäť vpustiť (zrušiť zákaz). Toto políčko môže začiarknuť len hostiteľ.


Znamená, že chcete zakázať vstup účastníkovi, meno ktorého je zobrazené v poli Osoba, ktorej sa má zakázať vstup alebo zrušiť zákaz. Toto políčko môže začiarknuť len hostiteľ.


Znamená, že chcete zrušiť zákaz vstupu pre účastníka, meno ktorého je zobrazené v poli Osoba, ktorej sa má zakázať vstup alebo zrušiť zákaz. Toto políčko môže začiarknuť len hostiteľ.


Miesto na zadanie umiestnenia zvukových súborov. Program Microsoft Chat môže poslať alebo prehrať len tie súbory, ktoré nájde na tomto mieste.


Popisuje, či sa má oznámiť príchod účastníkov do hovorne a ich odchod z hovorne.


Určuje, že medzi akýmikoľvek správami v textovom zobrazení sa má zobraziť prázdny riadok.


Určuje, že medzi správami rôzneho typu v textovom zobrazení sa má zobraziť prázdny riadok.

Príkladmi rôznych typov správ sú akcie, myšlienky alebo pošepkania.


Určuje, že medzi správami v textovom zobrazení sa nemá zobraziť prázdny riadok.


Kliknite na toto, ak chcete zmeniť písma používané na zobrazenie správ.


Obnoví predvolené nastavenia písiem používaných na zobrazenie správ.


Určuje, či sa majú zobrazovať hlavičky správ hostiteľa hovorne tučným písmom.


Určuje, či sa majú zobrazovať správy hostiteľa hovorne tučným písmom.


Znamená, že chcete hľadať všetkých účastníkov všetkých hovorní.


Vypíše zoznam prezývok a identifikuje každého účastníka, ktorý sa zhoduje so zadaním v skupinovom rámčeku Hľadať.


Znamená, že chcete vyhľadať všetkých účastníkov s prezývkou obsahujúcou text, ktorý ste zadali v poli Mená obsahujúce.


Znamená, že chcete vyhľadať všetkých účastníkov s menom obsahujúcim text, ktorý ste zadali v poli Mená obsahujúce.


Pozve účastníka vybratého zo zoznamu Prezývka, aby vstúpil do hovorne, v ktorej sa nachádzate.


Otvorí Šepkáreň, ktorá umožní šepkať si s účastníkom, ktorého ste vybrali v zozname Prezývka.

Pošepkania sú správy, ktoré môže vidieť len odosielateľ správy a jej príjemca.


Miesto na napísanie správy, ktorú chcete odoslať ako časť šepkanej konverzácie. Napíšte správu a potom stlačte kláves ENTER, čím správu odošlete.

Pošepkania sú správy, ktoré môže vidieť len odosielateľ správy a jej príjemca.


Ignoruje účastníka, ktorému šepkáte. Program Microsoft Chat vám už nebude zobrazovať správy od tohto účastníka.


Ukončí šepkanú konverzáciu s účastníkom, s ktorým ste práve hovorili.


Popisuje, či je vybraté písmo prečiarknuté.


Popisuje, či je vybraté písmo podčiarknuté.


Vypíše zoznam dostupných farieb pre vybraté písmo.


Zobrazí, ako budú vyzerať rôzne typy správ a hlavičiek.


Zobrazí zoznam dostupných typov správ a hlavičiek.


Vypíše zoznam dostupných zvukových súborov.


Miesto na napísanie správy, ktorá sa má poslať spolu so zvukom, ktorý ste vybrali v zozname Prehrať zvukový súbor.


Prehrá zvuk, ktorý ste vybrali v zozname Prehrať zvukový súbor.


Popisuje, či chcete prijímať pozvania na vstup do iných hovorní.


Znamená, že nechcete automaticky posielať pozdravy účastníkom pri ich vstupe do hovorne.


Znamená, že chcete automaticky posielať šepkaný pozdrav účastníkom pri ich vstupe do hovorne. Do textového poľa zadajte správu, ktorá sa má pošepkať.


Znamená, že chcete automaticky posielať pozdrav účastníkom pri ich vstupe do hovorne. Do textového poľa zadajte správu, ktorá sa má odoslať. Tento pozdrav uvidia všetci diskutujúci v hovorni.


Miesto na napísanie správy, ktorá sa má automaticky posielať účastníkom pri ich vstupe do hovorne.


Vypíše zoznam dostupných kombinácií klávesov, ktoré môžete použiť na spustenie makra. Vyberte kombináciu klávesov a potom do textového poľa zadajte typ správy, ktorú chcete k nej priradiť.


Miesto na napísanie správy, ktorá sa pošle vždy, keď stlačíte kombináciu klávesov, ktorá je k nej priradená.


Miesto na zadanie názvu pre makro, ktoré vytvárate. Makro je zložené zo správy, ktorú ste napísali a z kombinácie klávesov, ktorá je k správe priradená.


Uloží makro, ktoré je identifikované v poli Názov. Makro môžete použiť až po jeho uložení.


Odstráni makro, ktoré je  identifikované v poli Názov.


Miesto na zadanie adresy elektronickej pošty. Elektronická adresa musí mať formát meno@spoločnosť, napríklad: tibort@microsoft.com.

Ak vám iní diskutujúci budú chcieť poslať elektronickú poštu, program Microsoft Chat im poskytne túto elektronickú adresu.


Miesto na zadanie adresy URL pre domovskú stránku WWW.

Ak iní diskutujúci budú chcieť vidieť vašu stránku WWW, program Microsoft Chat im poskytne túto adresu URL.


Popisuje, či sa zobrazí identifikácia každého diskutujúceho, ktorý vstúpi do hovorne.


Popisuje, či sa majú prehrať zvuky, ktoré poslali iní diskutujúci.


Popisuje, či sa majú prijímať hovory prichádzajúce z programu NetMeeting. Ak zrušíte začiarknutie tohto políčka, počítač bude ignorovať všetky pokusy iných diskutujúcich, aby hovory programu NetMeeting smerovali na vás.


Znamená, že chcete zobraziť len registrované hovorne.

Hovorne registruje obyčajne správca konverzačného servera alebo poskytovateľ služieb siete Internet. Administrátori sa môžu rozhodnúť nezaregistrovať hovorňu, ktorá by mohla obsahovať nevhodné alebo vulgárne názvy alebo témy.

Ak zobrazíte len registrované hovorne, môžete sa vyhnúť hovorniam s nevhodnými alebo vulgárnymi témami.


Miesto na zadanie minimálneho počtu diskutujúcich v hovorni, ktorá sa má zobraziť v zozname hovorní.


Miesto na zadanie maximálneho počtu diskutujúcich v hovorni, ktorá sa má zobraziť v zozname hovorní.


Miesto na zadanie názvu tejto hovorne.

Tento názov sa zobrazí v zozname hovorní. Je to názov, ktorý určíte pri vstupe do hovorne.


Miesto na zadanie hesla, ktoré musia používať ostatní účastníci pri vstupe do hovorne. Heslo rozlišuje malé a veľké písmená, takže diskutujúci musia zadať heslo s rovnakými znakmi a v rovnakom tvare, ako ste ho zapísali.


Popisuje, či chcete prijímať súbory, ktoré poslali iní diskutujúci hovorne. Ak sa rozhodnete prijímať prichádzajúce súbory, program Microsoft Chat sa zakaždým opýta, či chcete prijať daný súbor a ak áno, kde ho chcete uložiť na počítači. Ak nechcete prijímať prichádzajúce súbory, zrušte začiarknutie políčka. Počítač bude ignorovať všetky pokusy iných diskutujúcich o to, aby vám poslali súbor.